**இந்திய உணவுக் கழகம்** (ஆங்கில மொழி: *Food Corporation of India*, இந்தி: भारतीय खाঘ निगम) *உணவுக் கழகங்கள் சட்டம் 1964*இன் கீழ் சென்னையைத் தலைநகராகக் கொண்டு *தமிழ்நாட்டின் நெற்களஞ்சியம்* எனப்படும் தஞ்சாவூரில் முதல் மாவட்டநிலை அலுவலகம் சனவரி 14, 1965ஆம் ஆண்டில் நிறுவப்பட்டது. இது தேசிய உணவுக் கொள்கையின் கீழ்வரும் நோக்கங்களை செயல்படுத்த உருவாக்கப்பட்டது:

1. விவசாயிகளின் நன்மையைக் கருத்தில்கொண்டு பயனுறு விலை ஆதரவை நல்குவது
2. பொது விநியோக முறைக்காக நாடு முழுமையும் உணவுத் தானியங்களை வழங்குதல்
3. தேசிய உணவு பாதுகாப்பிற்காக ஏற்றுக்கொள்ளத் தக்க செய்பணி மற்றும் இடைநிலை உணவுத்தானிய இருப்பை பராமரித்தல்

புள்ளிவிவரங்கள்
---------------

இந்தியாவின் பெரிய நிறுவனங்களில் ஒன்றாக இந்திய உணவுக் கழகம் உள்ளது. ஆசியாவின் மிகப்பெரும் வழங்கல் சங்கிலி மேலாண்மை நிறுவனமாகவும் விளங்கக்கூடும். ஐந்து மண்டல அலுவலகங்களுடனும் 26 வட்டார அலுவலகங்களுடனும் செயல்படுகிறது. ஒவ்வொரு ஆண்டும் இந்திய உணவுக் கழகம் இந்திய கோதுமை உற்பத்தியில் 15-20 விழுக்காடும் அரிசி உற்பத்தியில் 12-15 விழுக்காடும் கொள்முதல் செய்கிறது. இவற்றை இந்திய அரசு நிர்ணயித்த விலையில் விவசாயிகளிடமிருந்து வாங்குகிறது. இந்த விலை குறைந்தபட்ச ஆதரவு விலை (Minimum support Price) எனப்படுகிறது. தானியங்கள் சராசரி நியாய தர நிர்ணயத்தைக் கொண்டிருக்கும் வரை எந்த அளவிற்கும் கொள்முதல் செய்ய இக்கழகத்திற்குத் தடை இல்லை.

செயல்பாடு
---------

சேமிப்புக் கிடங்குகளிலிருந்து இந்தியா முழுமையும் எடுத்துச் சென்று மாநில அரசுகளுக்கு இந்திய அரசு விதித்துள்ள விலையில் வழங்குகிறது. இதனை மாநில அரசின் முகவர்கள் பொது வழங்கல் அமைப்பின் வழியாக குடும்ப அட்டை வைத்திருப்போருக்கு வழங்குகின்றனர்.(இந்திய உணவுக் கழகம் நேரடியாக பொது வழங்கலில் பங்கேற்பதில்லை; தனது கிடங்குகளிலிருந்து தானியங்கள் வெளியேறிய உடனேயே அதன் பொறுப்பு தீர்கிறது). உணவுக் கழகம் விவசாயிகளுக்கு கொடுத்த விலைக்கும் மாநில அரசுகளுக்கு விற்ற விலைக்கும் இடையே உள்ள வேறுபாட்டை, அலுவலக செலவினங்கள் உட்பட, உணவு மானியமாக ஒன்றிய அரசு வழங்குகிறது. தற்போது ஓராண்டிற்கான உணவு மானியம் ஏறத்தாழ $10 மில்லியனாக உள்ளது.

இந்திய உணவுக் கழகத்திற்கு அடிப்படை விலைகளை தீர்மானிக்கவோ, இறக்குமதி அல்லது ஏற்றுமதி செய்யவோ முடிவெடிக்கும் அதிகாரம் இல்லை. ஒன்றிய அரசின் உணவு மற்றும் வேளாண் அமைச்சகங்களின் முடிவுகளை செயலாக்குவதே இதன் பணியாக உள்ளது.

விமர்சனங்கள்
------------

இந்திய உணவுக் கழகம் நவீன சேமிப்பு வசதிகளை கட்டமைக்கவில்லை; இதன் கிடங்குகளில் பல தகுந்த கூரையின்றி இருப்பதால் இயற்கை சீரழிவுகளால் பெரும் தானியங்கள் வீணாகின்றன. மேலும் எலி போன்றவைகளால் உட்கொள்ளப்படுவதாலும் கையாடல்களாலும் கணக்கில் இல்லா இருப்புக் குறைவு ஏற்படுகிறது. மேலும் சுகாதாரமற்ற முறையில் சேமிக்கப்படுவதால் குடும்ப அட்டைதாரர்களுக்கு தரம் குறைந்த தானியங்கள் வழங்கப்படுகின்றன. 2010-11 நிதியாண்டில் 1.56 இலட்சம் டன் உணவுத் தானியங்கள் இவ்வாறு வீணானதாக அறிவிக்கப்பட்டுள்ளது.

மேற்கோள்கள்
-----------

1. ↑  "About Us". *Food Corporation of India*. பார்க்கப்பட்ட நாள் 27 March 2021.
2. ↑  இந்திய உணவுக் கழக கிடங்குகளில் 1 இலட்சம் டன் உணவுப் பொருள் வீண்: அமைச்சர் ஒப்புதல் வெப்துனியா, 19 டிசம்பர் 2011

மேலும் படிக்க
-------------

* "Ashwini Kumar Choubey inaugurated Food Corporation of India's first state of art laboratory in Gurugram". *Odisha Diary*. 2021-11-20. பார்க்கப்பட்ட நாள் 2021-11-23.`{{cite web}}`: CS1 maint: url-status (link)

வெளியிணைப்புகள்
---------------

* Official Website of FCI
* Ministry of Consumer Affairs & Public Distribution
* Annual Reports 2003-04 to 2007-08 பரணிடப்பட்டது 2014-10-22 at the வந்தவழி இயந்திரம்

| * பா
* உ
* தொ
இந்திய ஒன்றிய அரசின் பொதுத்துறை நிறுவனங்கள் |
| --- |
| 
* பாரத் மின்னணுவியல் நிறுவனம்
* பாரத மிகு மின் நிறுவனம்
* பாரத பெட்ரோலியம்
* பிஎஸ்என்எல்
* பாவினி நிறுவனம்
* இந்திய சீமைக்காரை நிறுவனம்
* இந்தியா நிலக்கரி நிறுவனம்
* இந்திய தூர்வாரல் நிறுவனம்
* இந்திய மின்னணுவியல் நிறுவனம்
* இந்திய உணவுக் கழகம்
* கெயில் (இந்தியா) நிறுவனம்
* இந்துசுதான் வானறிவியல் நிறுவனம்
* இந்திய வர்த்தக ஊக்குவிப்பு அமைப்பு
* இந்தியன் ஆயில் கார்பரேசன்
* இந்திய அரிய பூமி நிறுவனம்
* இந்திய ஆயுள் காப்பீட்டுக் கழகம்
* மசாகன் கப்பல் கட்டும் நிறுவனம்
* மகாநகர் டெலிபோன் நிகம்
* தேசிய அனல் மின் நிறுவனம்
* இந்திய அணுசக்திக் கழகம்
* எண்ணெய் மற்றும் இயற்கை எரிவாயுக் கழகம்
* இந்திய மின் கட்ட நிறுவனம்
* இந்திய எஃகு கழகம்
* ஊரக மின்வசதியாக்க கழக நிறுவனம்
* பாரத ஸ்டேட் வங்கி
* இந்திய உருக்கு ஆணையம்
* இந்திய யுரேனிய நிறுவனம்
* இந்திய வேளாண்மை காப்பீடு நிறுவனம்

 |